paragraph_text: U Salamanci, u ljeto 1936. godine proslavljeni pisac Miguel de Unamuno odlučio je javno dati potporu vojnoj pobuni u nadi da će ona unijeti red u sve veći kaos koji zahvaća Španjolsku. Odmah nakon toga ljevičarska ga vlada razrješuje s mjesta dekana Sveučilišta u Salamanci. U međuvremenu, general Francisco Franco priključuje svoje postrojbe ustanku te pokreće uspješan pohod s juga, dok potajno planira osobno preuzeti ratno zapovjedništvo. Sukob postaje krvav te su neki od njegovih prijatelja i kolega odvedeni i zatvoreni, što prisiljava Unamuna da preispita svoju početnu potporu te razmisli o svojim načelima. Miguel Unamuno je mislio da njihov trenutni režim (republika) ne ide dovoljno dobro i vjerovao je da oni desničari koji donose malo snage i reda mogu riješiti probleme Španjolske. Čak ih je i financirao. U međuvremenu je zatvorio oči pred stvarnošću, unatoč upozorenjima vrlo bliskih prijatelja i svim natpisima oko sebe, ali onda, kad se probudio, već je bilo prekasno.